* GAIN * 


Bont ger Mynwent-y-Crynwyr, 


Tan Rheilffordd Cwm Tâf (Taff Vale Railway). 


Cyfansoddwyd yn y flwyddyn 1839, gan Edmwnd Rhys 
(Ap Bleddyn). 


((yDnmswcn wir cywrain, 
O'r dwyrain ar deheu, 
Gogledd, Gorllewin, pob cenedl a lliwiau, 
Dihuned yr awen i daenu yn rhiwiog, 
Gerdd gynes, ac anwyl, i orchwyl ardderchog, 
Sef Pont ragorol, fuddiol, faith, 
Dros Afon Tâf, siriolaf daith. 
Cywreinwaith cywir union, 
O feini, tra mawr trymion, 
A'i gosod oll yn gyson, 
Hyd eitha doniau dynion, 
Prif addurn gwlad y Brython, 
Yw'r adail hon, mi bledia ar hynt, 
Mwy cedyrn drych, na'r cestyll gwych 
Gorchestol gynt. 











2 


Chwech bwa hirfaith iddi sydd, 

Ni welir ei ail wrth oleu dydd, 

Er chwilio yn hir ni choelia, 

Heb ble nad hon yw'r blaena 

'Trwy Frydain gywrain gaera, 

Mae'n rhaid i fawrion Dura, a gwych ddinasoedd Asia, 

Roddi y goreuiddii gyd, 

Hi saif yn hoyw uwch Tâf a'i berw 

Hyd ddiwedd y byd. 

Mae cedyrn seiliau'r muriau mawr, 

Goris y llif yn eigion y llawr 

Doethineb llawn ei lluniad, 

A'i gwych ragorfawr gerfiad, fodd trwyadl mewn cyd- 
darawiad, 

Trwy synwir digamsyniad 

Ddull hoyw haner lleuad, 

Rhagorol drefniad gywir dro, 

A saif bob darn hyd forau'r farn, o dan gadarn glo. 


Gerllaw'r bont Oruchel, 

Mae Z1nne/ tra hynod, 

I'r byd a'i drigolion, mae'n foddion rhyfeddod, 
Drwy'r creigiau ffyrnicaf fodd taeraf ei torrwyd, 
A'r meini caledion o'r eigion a rwygwyd, 

Lle ceir mynedfa, tecaf tro, 

Trwy'r tanddaiarol freiniol fro. 

Ni welwyd mwy cywreinwaith 

Er y diluw mewn un dalaeth, 

Cloiadau'r muriau mawr-waith, 

Sy'n addurn maen-saerniaeth, fe saif y gemwaith yn ddigryd 
'Tra lloer a llen, 

Heb laesu ei ben dan bwysau byd, 

Cadarn, mawr, hynod, ydyw hwn, 

Vn ffurfio cyrf-ddull haner crwn, 

Nid oes na dyn na doniau, 

Na iaith, nac awen ola', na modd i gyraedd geiria 
I draethu clod i'r eitha, 

I'r ardderchocaf fwa, lle caiff peiriana redfa rydd 
Drwy yr oesoedd maith, 

I hwylo i'r daith heb oleu'r dydd. 

Mae'n glod i hên Gymry am feddu mor foddus, 
Ar ddynion mor ddoniol, da, hollol ddeallus, 
Nid brathwyr diystyr o genedl estron, 

Ond cywrain wyr ethol o waed yr hên Frython, 
Sef Jones a Howells o ddewis ddawn, 

Dau Gymro glew ac enwog iawn, 

Rhai yn hollol a ddeallant 

Gelfyddyd a'i ansoddiant, 

Rhai'n gywrain, a ragorant 

Mewn synwyr, dysg a meddiant, 

Mil miloedd a'i canmolant, 

Waith hylaw dant wrth oleu dydd, 

Hyd derfyn yr oesoedd, eu cyfiawn fodd 

Eu cofio a fydd, 

Nid cymaint clod i estroniaid mwy, 

A'u holl orchestion hyfion hwy, 

Mawr hoffder oedd i'r Aifftiaid, 

Fu'n fanwl a'r Rhufeiniaid, 

Dangosau yr hen Normaniaid, 

Fawr sA1// wyr cynil, canaid, 

Ond tynach yw'r Brittaniaid, 

Gwir, digamsyniad ydyw'r sail 

Gwnant gario clod ar bawb a fu'n bod 

Dan rod yr haul. 


Cyfansoddwyd gan EDMwND RHys (Ap Bleddyn) 
yn y flwyddyn 1839, 





Llewelyn Davies a'i Gwmni, Argraffwyr, 46, Heol Fawr, Merthyr, 





